**भारत सरकार**

**रक्षा मंत्रालय**

**रक्षा उत्पादन विभाग**

**राज्य सभा**

**अतारांकित प्रश्न संख्या 1454**

 **24 दिसम्बर, 2018 को उत्तर के लिए**

**रक्षा क्षेत्र में विदेशी प्रत्यक्ष निवेश**

**1454 श्री विवेक के. तन्खा :**

क्या रक्षा मंत्री यह बताने की कृपा करेंगे कि :

1. क्या यह सच है कि रक्षा उद्योग क्षेत्र में अप्रैल, 2014 से दिसम्बर, 2017 के बीच करीब 1.17 करोड़ रुपए का विदेशी प्रत्यक्ष निवेश हुआ है; और
2. सरकार द्वारा विदेशी प्रत्यक्ष निवेश संबंधी नीति को उदार बनाये जाने और विदेशी निवेश संवर्धन बोर्ड को भंग किए जाने के बावजूद चार वर्षों में इतना कम निवेश होने के कारण क्या हैं?

**उत्तर**

**रक्षा मंत्री (श्रीमती निर्मला सीतारमण)**

(क) और (ख): एक विवरण संलग्न है ।

**“रक्षा क्षेत्र में विदेशी प्रत्यक्ष निवेश”के बारे में राज्य सभा में दिनांक 24.12.2018 को उत्तर दिए जाने के लिए अतारांकित प्रश्न संख्या 1454 के भाग (क) और (ख) के उत्तर में उल्लिखित विवरण।**

(क) और (ख): जी, नहीं । 1.16 करोड़ रुपए का प्रत्यक्ष विदेशी निवेश रक्षा क्षेत्र के 03 राष्ट्रीय औद्योगिक वर्गीकरण (एनआईसी) कोड से संबंधित है । इसके अलावा, जिन 06 कंपनियो को एफडीआई अनुमोदन प्रदान किया गया है, कोअप्रैल, 2014 से अन्य एनआईसी कोड में रक्षा और एयरो स्पेस क्षेत्र में 237.44 करोड़ रुपए प्राप्त हुए हैं ।

 2014 में सरकार ने रक्षा लाइसेंसिंग प्रणाली को उदारीकृत किया है, जिसके परिणामस्वरूप विभिन्न मदों में आवश्यक सरकारी अनुमोदन में कमी की गई । इसके अतिरिक्त, सरकार ने वर्ष 2016 में प्रत्यक्ष विदेशी निवेश (एफडीआई) नीति को संशोधित किया है, जिसके अनुसार रक्षा क्षेत्र में स्वतः मार्ग के अंतर्गत 49 प्रतिशत तक और सरकारी मार्ग के द्वारा 49 प्रतिशत से अधिक प्रत्यक्ष विदेशी निवेश की अनुमति दी गई है, जिसके परिणामस्वरूप आधुनिक प्रौद्योगिकी अथवा रिकार्ड किए जाने वाले अन्य कारणों तक पहुँच बनाने की संभावना है ।

 सरकारी अनुमोदन आवश्यक नहीं वाले मामलों से संबंधित सूचना और इसमें प्राप्त प्रत्यक्ष विदेशी निवेश को विभिन्न एनआईसी कोड्स के तहत सम्मिलित किया गया है और यह अलग से सुगमतापूर्वक उपलब्ध नहीं है । तथापि, उपरोक्त वर्णित 06 मामलों के अलावाऔद्योगिक सूचना के अनुसार रक्षा और एयरो स्पेस क्षेत्र में स्वतः मार्ग के तहत 14 मामलों में 200 करोड़ रुपए से अधिक का प्रत्यक्ष विदेशी निवेश प्राप्त हुआ है ।

\*\*\*\*\*\*